ระเบียบคณะกรรมการอัยการว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุดพ.ศ.๒๕๕๔ โดยที่องค์กรอัยการเป็นองค์กรตามรัฐธรรมนูญที่มีหน่วยธุรการที่เป็นอิสระในการบริหารงานบุคคลการงบประมาณ และการดำเนินการอื่น โดยมีอัยการสูงสุดเป็นผู้บังคับบัญชาและมีภารกิจด้านการอำนวยความยุติธรรม การรักษาผลประโยชน์ของรัฐการคุ้มครองสิทธิเสรีภาพของประชาชน รวมทั้งภารกิจที่สำคัญอื่นตามที่กฎหมายกำหนด ทั้งนี้ในการปฏิบัติหน้าที่ขององค์กรอัยการสำนักงานอัยการสูงสุดเป็นหน่วยงานสนับสนุนงานธุรการของพนักงานอัยการให้สำเร็จลุล่วงไปโดยมีอิสระในการบริหารงานบุคคล การเงิน และการงบประมาณโดยปราศจากการแทรกแซงจากฝ่ายใด ดังนั้น เพื่อส่งเสริมและสนับสนุนให้ข้าราชการธุรการสามารถปฏิบัติหน้าที่ได้อย่างมีประสิทธิภาพปราศจากอคติหรือสิ่งจูงใจจากปัจจัยภายนอก รวมทั้งการรักษาความลับของสำนวนคดีโดยอาศัยความซื่อสัตย์สุจริตและเที่ยงธรรมเช่นเดียวกับพนักงานอัยการจึงเห็นสมควรกำหนดให้มีเงินค่าตอบแทนพิเศษให้แก่ข้าราชการธุรการสำนักงานอัยการสูงสุดเพื่อให้เหมาะสมกับภารกิจขององค์กรในปัจจุบันอาศัยอำนาจตามความในมาตรา ๓๐ (๔) แห่งพระราชบัญญัติระเบียบข้าราชการฝ่ายอัยการพ.ศ. ๒๕๕๓ คณะกรรมการอัยการจึงออกระเบียบ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการอัยการ ว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุดพ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่ถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ข้าราชการธุรการ หมายความว่าข้าราชการธุรการตามกฎหมายว่าด้วยระเบียบข้าราชการฝ่ายอัยการก.อ. หมายความว่า คณะกรรมการอัยการตามกฎหมายว่าด้วยระเบียบข้าราชการฝ่ายอัยการข้อ ๔[๒] ให้ข้าราชการธุรการได้รับเงินค่าตอบแทนพิเศษเป็นรายเดือนจากเงินงบประมาณรายจ่ายของสำนักงานอัยการสูงสุดตามหลักเกณฑ์และวิธีการที่กำหนดในระเบียบนี้ข้อ ๕ อัตราเงินค่าตอบแทนพิเศษของข้าราชการธุรการประเภทและระดับต่าง ๆ ให้เป็นไปตามบัญชีแนบท้ายระเบียบนี้ข้อ ๖ ข้าราชการธุรการที่จะได้รับเงินค่าตอบแทนพิเศษจะต้องรับราชการในสำนักงานอัยการสูงสุดมาแล้วเป็นเวลาติดต่อกันไม่น้อยกว่าสองปีข้อ ๗ ข้าราชการธุรการที่จะได้รับเงินค่าตอบแทนพิเศษจะต้องผ่านการพัฒนาศักยภาพบุคคลในการปฏิบัติงานหรือผ่านการทดสอบในการปฏิบัติงานและผ่านการประเมินผลการปฏิบัติงานจากผู้บังคับบัญชาตามหลักเกณฑ์ที่สำนักงานอัยการสูงสุดกำหนดข้าราชการธุรการที่ได้รับเงินค่าตอบแทนพิเศษตามวรรคหนึ่งมาครบหนึ่งปีจะต้องได้รับการประเมินผลการปฏิบัติงานตามหลักเกณฑ์ที่สำนักงานอัยการสูงสุดกำหนดผู้ใดไม่ผ่านการประเมินผลการปฏิบัติงานดังกล่าว ให้งดการเบิกจ่ายเงินค่าตอบแทนพิเศษจนกว่าข้าราชการธุรการผู้นั้นจะผ่านการประเมินผลการปฏิบัติงานข้อ ๘ ในกรณีที่กำหนดให้ตำแหน่งระดับใดได้รับค่าตอบแทนพิเศษหลายอัตราในระดับเดียวกันเมื่อผู้ดำรงตำแหน่งนั้นดำรงตำแหน่งโดยมีระยะเวลาครบถ้วนตามบัญชีแนบท้ายระเบียบนี้และผ่านการประเมินผลการปฏิบัติงานจากผู้บังคับบัญชาแล้วให้มีสิทธิได้รับค่าตอบแทนพิเศษในอัตราที่สูงขึ้นได้นับแต่วันที่ดำรงตำแหน่งโดยมีระยะเวลาครบถ้วนข้อ ๙ ข้าราชการธุรการที่ดำรงตำแหน่งประเภททั่วไปที่ได้รับแต่งตั้งให้ดำรงตำแหน่งประเภทวิชาการให้ได้รับค่าตอบแทนพิเศษตามหลักเกณฑ์ดังนี้(๑) กรณีข้าราชการธุรการที่ดำรงตำแหน่งประเภททั่วไป ระดับปฏิบัติงานที่ได้รับแต่งตั้งให้ดำรงตำแหน่งประเภทวิชาการ ระดับปฏิบัติการให้ได้รับเงินค่าตอบแทนพิเศษในอัตราที่ได้รับอยู่เดิมขณะที่ดำรงตำแหน่งประเภททั่วไปข้าราชการธุรการที่ดำรงตำแหน่งประเภททั่วไป ระดับปฏิบัติงาน ที่ปฏิบัติงานยังไม่ครบสองปีและได้รับแต่งตั้งให้ดำรงตำแหน่งประเภทวิชาการ ระดับปฏิบัติการเมื่อรวมระยะเวลาปฏิบัติงานครบสองปีแล้วให้ได้รับค่าตอบแทนพิเศษในอัตราต่ำสุดของตำแหน่งประเภทวิชาการ ระดับปฏิบัติการ(๒) กรณีข้าราชการธุรการที่ดำรงตำแหน่งประเภททั่วไป ระดับชำนาญงานที่ได้รับแต่งตั้งให้ดำรงตำแหน่งประเภทวิชาการ ระดับปฏิบัติการให้ได้รับเงินค่าตอบแทนพิเศษในอัตราที่ได้รับอยู่เดิมขณะที่ดำรงตำแหน่งประเภททั่วไปและไม่เกินอัตราสูงสุดของตำแหน่งประเภทวิชาการ ระดับปฏิบัติการข้อ ๑๐ ข้าราชการธุรการผู้ใดมีเวลาปฏิบัติหน้าที่ราชการไม่ถึงสองในสามของจำนวนวันทำการในเดือนใดไม่มีสิทธิได้รับเงินค่าตอบแทนพิเศษสำหรับเดือนนั้นข้าราชการธุรการผู้ใดขาดราชการโดยไม่มีเหตุผลอันสมควรหรือละทิ้งหน้าที่ราชการในเดือนใดห้ามมิให้จ่ายเงินค่าตอบแทนพิเศษสำหรับวันที่ขาดราชการหรือละทิ้งหน้าที่ราชการดังกล่าวให้ผู้บังคับบัญชาตรวจสอบและแจ้งจำนวนวันที่ปฏิบัติราชการของข้าราชการธุรการตามวรรคหนึ่งและวรรคสองไปยังหน่วยงานที่ทำหน้าที่เบิกจ่ายเงินค่าตอบแทนพิเศษเพื่อประกอบการเบิกจ่ายเงินค่าตอบแทนพิเศษในแต่ละเดือนข้อ ๑๑ ข้าราชการธุรการซึ่งได้รับมอบหมายจากผู้บังคับบัญชาให้ไปประชุมสัมมนา ดูงาน หรือเข้ารับการอบรมตามแผนการฝึกอบรมของสำนักงานอัยการสูงสุดถือเป็นการปฏิบัติหน้าที่ราชการการอบรมที่จัดโดยหน่วยงานภายนอกไม่ถือเป็นการปฏิบัติหน้าที่ราชการเว้นแต่สำนักงานอัยการสูงสุดเป็นผู้อนุมัติให้ไปอบรมและเป็นไปตามมาตรฐานกำหนดตำแหน่งข้อ ๑๒ ข้าราชการธุรการผู้ใดฝ่าฝืนหรือไม่ปฏิบัติตามประมวลจรรยาบรรณอัยการสูงสุดอาจสั่งให้งดจ่ายเงินค่าตอบแทนพิเศษแก่ข้าราชการธุรการผู้นั้นเป็นเวลาไม่เกินสามเดือนนับแต่วันที่มีคำสั่งข้อ ๑๓ ข้าราชการธุรการผู้ใดถูกสั่งลงโทษภาคทัณฑ์ให้งดจ่ายเงินค่าตอบแทนพิเศษแก่ข้าราชการธุรการผู้นั้นเป็นเวลาหกเดือนนับแต่วันที่มีคำสั่งให้ลงโทษข้าราชการธุรการผู้ใดถูกสั่งลงโทษตัดเงินเดือนหรือลดเงินเดือนให้งดจ่ายเงินค่าตอบแทนพิเศษแก่ข้าราชการธุรการผู้นั้นเป็นเวลาหนึ่งปีนับแต่วันที่ถูกสั่งลงโทษข้อ ๑๔ ข้าราชการธุรการผู้ใดถูกสั่งพักราชการถูกสั่งให้ออกจากราชการไว้ก่อนและผู้ที่อยู่ในระหว่างการอุทธรณ์คำสั่งลงโทษทางวินัยอย่างร้ายแรงไม่มีสิทธิได้รับเงินค่าตอบแทนพิเศษในระหว่างถูกสั่งพักราชการถูกสั่งให้ออกจากราชการไว้ก่อนหรือในระหว่างการอุทธรณ์คำสั่งลงโทษทางวินัยอย่างร้ายแรงข้อ ๑๕ ข้าราชการธุรการผู้ใดได้รับเงินค่าตอบแทนพิเศษไปโดยไม่มีสิทธิที่จะได้รับตามระเบียบนี้ให้ข้าราชการธุรการผู้นั้นคืนเงินค่าตอบแทนพิเศษภายในสามสิบวัน นับแต่วันที่รู้ถึงการไม่มีสิทธินั้นข้อ ๑๖ ในกรณีพ้นจากการเป็นข้าราชการธุรการให้งดการจ่ายเงินค่าตอบแทนพิเศษตั้งแต่วันที่มีคำสั่งให้ข้าราชการธุรการผู้นั้นพ้นจากการเป็นข้าราชการธุรการข้อ ๑๗ หลักเกณฑ์และวิธีปฏิบัติเกี่ยวกับการเบิกจ่ายเงินค่าตอบแทนพิเศษสำหรับข้าราชการธุรการกรณีใดที่มิได้กำหนดไว้ในระเบียบนี้ ให้นำหลักเกณฑ์และวิธีปฏิบัติเกี่ยวกับการจ่ายเงินเดือนของข้าราชการพลเรือนตามพระราชกฤษฎีกาว่าด้วยการจ่ายเงินเดือน เงินปี บำเหน็จ บำนาญ และเงินอื่นในลักษณะเดียวกันและระเบียบกระทรวงการคลัง ว่าด้วยการเบิกจ่ายเงินเดือน เงินปี และเงินอื่นในลักษณะเดียวกันมาใช้บังคับโดยอนุโลมข้อ ๑๘ เพื่อประโยชน์ในการนับระยะเวลาของการได้รับเงินค่าตอบแทนพิเศษให้นำระยะเวลาในการดำรงตำแหน่งของข้าราชการธุรการตามพระราชบัญญัติระเบียบข้าราชการพลเรือนพ.ศ. ๒๕๓๕ ก่อนมีการปรับเปลี่ยนโครงสร้างตำแหน่งของข้าราชการธุรการใหม่ตามพระราชบัญญัติระเบียบข้าราชการพลเรือนพ.ศ. ๒๕๕๑ มานับรวมเป็นระยะเวลาในการดำรงตำแหน่งของข้าราชการธุรการผู้นั้นเพื่อให้ได้รับค่าตอบแทนพิเศษตามบัญชีแนบท้ายระเบียบนี้ข้อ ๑๙ หลักเกณฑ์ตามข้อ๑๓ ไม่ให้ใช้บังคับกับข้าราชการธุรการที่ถูกสั่งลงโทษก่อนวันที่ระเบียบนี้มีผลใช้บังคับข้อ ๒๐ เงินค่าตอบแทนพิเศษตามระเบียบนี้ให้เริ่มจ่ายได้ตั้งแต่วันที่ ๑ ตุลาคม พ.ศ. ๒๕๕๔ เป็นต้นไปข้อ ๒๑ ให้ ก.อ.มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๒๒ ให้อัยการสูงสุดรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้บรรดาระเบียบ ข้อบังคับ ประกาศ คำสั่ง หรือมติคณะรัฐมนตรีซึ่งขัดหรือแย้งกับระเบียบนี้ ให้ใช้ระเบียบนี้แทนประกาศ ณ วันที่ ๒๒ เมษายน พ.ศ. ๒๕๕๔โอภาส อรุณินท์ประธานคณะกรรมการอัยการ[เอกสารแนบท้าย]๑. บัญชีอัตราค่าตอบแทนพิเศษของข้าราชการธุรการ(ดูข้อมูลจากภาพกฎหมาย)ระเบียบคณะกรรมการอัยการ ว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุด(ฉบับที่ ๒) พ.ศ. ๒๕๕๕[๓]ข้อ ๔ ข้าราชการธุรการผู้ใดซึ่งมีสิทธิได้รับเงินค่าตอบแทนพิเศษตามระเบียบนี้และมีสิทธิได้รับเงินเพิ่มสำหรับตำแหน่งที่มีเหตุพิเศษอื่นด้วยให้ข้าราชการธุรการผู้นั้นมีสิทธิได้รับเงินเพิ่มดังกล่าวตั้งแต่วันที่ ๑ กรกฎาคม๒๕๕๕ เป็นต้นไปปณตภร/ผู้จัดทำ๒๓ เมษายน ๒๕๕๕[๑]ราชกิจจานุเบกษา เล่ม ๑๒๘/ตอนที่ ๓๐ ก/หน้า ๒๔/๒๙เมษายน ๒๕๕๔[๒] ข้อ ๔แก้ไขเพิ่มเติมโดยระเบียบคณะกรรมการอัยการ ว่าด้วยเงินค่าตอบแทนพิเศษของข้าราชการธุรการสำนักงานอัยการสูงสุด(ฉบับที่ ๒) พ.ศ. ๒๕๕๕[๓] ราชกิจจานุเบกษา เล่ม ๑๒๙/ตอนที่ ๓๑ ก/หน้า ๒๕/๔ เมษายน ๒๕๕๕